Jens Jonas Jansen

Jens Jonas Elstrand Jansen (født 8. mars 1844 i Hobøl, død 1. august 1912) var en norsk prest.

Jansen var sønn av lensmannen i Skjeberg. Han ble student fra Nissens Latin- og Realskole i 1861 og cand. theol. i 1868. Som student var han lærer ved forskjellige skoler i Christiania, blant andre Heltbergs latinskole. I 1873 ble han utnevnt til personalkapellan i Skjeberg, hvor han ble værende til 1883, da han ble utnevnt til sogneprest i Varteig. Fra 1890 var han sogneprest i Røyken, men han tok avskjed i 1898 på grunn av sykdom.

Jansen skrev en rekke bøker og artikler om religiøse og kirkelige spørsmål. Særlig ble han kjent for sine prekensamlinger, som var holdt i en hverdagslig taleform. Han oversatte Clemens Romanus' 1ste Brev til Korinthierne til norsk i serien Vidnesbyrd af Kirkefædrene.

 Litteratur 
 «Jansen, Jens Jonas Elstrand», i Aschehougs konversationsleksikon, bind 5. Kristiania: Aschehoug, 1922.
 «Jansen, Jens Jonas Elstrand», i Norsk Forfatter-Lexikon 1814–1880, bind 3.

Kategori:Norske lutherske prester
Kategori:Norske oversettere
Kategori:Personer fra Halden kommune